als_Latn bos_Latn ron_Latn
Ndryshe nga sa ishte parashikuar, inspektoret e Kombeve te Bashkuara përfundojnë misionin ne Damask dhe largohen nga Siria. Lajmi konfirmohet nga rrjeti prestigjioz BBC, i cili thekson se ekspertet e OKB-se kane grumbulluar mjaftueshëm prova për te përpiluar raportin nëse Damasku zyrtar ka përdorur ose jo arme me lende kimike. Inspektoret nuk dhëne asnjë informacion rreth provave te grumbulluara, për shkak se raporti i tyre do t’i dorëzohet ne kohen me te pare vete sekretarit te OKB-se Ban ki Moon. Ndërkohë nje tjetër e përditshme britanike, The Guardian, shkruan se largimi i inspektoreve erdhi si rezultat i një urdhri te marre nga Nju Jorku. The gardian e lidh largimin e inspektoreve me nisjen e mundshme te sulmeve te dy shteteve aleate, te SHBA-se dhe Frances. Mediat libaneze raportojnë se ekspertet e OKB-se janë pare te drejtohen ne aeroportin e Beirutit për te fluturuar ne Nju Jork. Me herët sekretari i përgjithshëm i Kombeve te Bashkuara, Ban ki Moon, tha se inspektoret përfundojnë hetimet mbrëmjen e te premtes, ndërsa te shtunën dorëzojnë ne Nju Jork raportin. Ai sqaroi se kishte siguruar edhe qeverinë ne Damask se raporti do t’iu behet plotësisht i ditur jo vetëm 5 vendeve anëtare te përhershme te Këshillit te Sigurimit, por edhe shteteve te tjera anëtare te organizatës. Fundi i misionit te inspektoreve pritet te sjelle aksionet konkrete ushtarake ndaj Sirisë.
als_Latn